Hašima (ostrov)

Hašima (jap. 端島) je ostrov v Japonsku nachádzajúci sa v prefektúre Nagasaki necelých dvadsať kilometrov juhozápadne od rovnomenného mesta. Rozprestiera sa na ploche vyše 6 hektárov. Od roku 2015 je zapísaný na Zozname svetového dedičstva UNESCO ako súčasť lokalít japonskej priemyslovej revolúcie Meidži. Opis ostrova Kvôli početným a kvalitným zásobám tam začiatkom priemyselnej revolúcie začali ťažiť uhlie. V roku 1887 bola na ostrove vybudovaná prvá uhoľná šachta. Po pár rokoch od spustenia bola ťažba zastavená kvôli zlým poveternostným podmienkam. V roku 1890 bane kúpil koncern Mitsubishi, aby tam vystaval infraštruktúru čím veril, že ťažba bude účinnejšia, ak budú zamestnanci bývať bližšie k baniam. A tak boli na ostrove postavené okrem domov aj nemocnice, školy, obchody, kiná, ba aj cintorín. V raných časoch 20. storočia bol areál niekoľkokrát umelo zväčšený betónovými vlnolamami na ochranu ostrova. V rokoch 1887 až 1974 ostrov obývalo okolo 5 tisíc ľudí. Prevádzka bola definitívne ukončená v polovici 70. rokov. Súčasnosť Pre verejnosť bol areál ostrovu otvorený 35 rokov od zatvorenia, teda v roku 2009. Hašima je jedným z 505 neobývaných ostrovov v prefektúre Nagasaki. Skyfall Lokalita sa objavila aj v bondovke Skyfall z roku 2012. V deji filmu tam mal hlavný záporák Raoul Silva (Javier Bardem) svoj úkryt. Galéria Referencie Iné projekty Commons ponúka multimediálne súbory na tému Hašima (ostrov) Externé odkazy Gunkanjima-museum Gunkanjima-excursion